
PATVIRTINTA





Jonavos rajono savivaldybės





administracijos direktoriaus           




2018 m. gruodžio 28  d. 




įsakymu Nr.13B-1693
FINANSŲ IR BIUDŽETO SKYRIAUS  

VYRIAUSIOJO SPECIALISTO

PAREIGYBĖS  APRAŠYMAS

I. PAREIGYBĖS CHARAKTERISTIKA


1. Finansų ir biudžeto skyriaus vyriausiasis specialistas yra karjeros valstybės tarnautojas.

II.  PASKIRTIS

2. Finansų ir biudžeto skyriaus vyriausiojo specialisto pareigybė reikalinga organizuoti ir tvarkyti rajono savivaldybės ir iš valstybės biudžeto gautų lėšų buhalterinę apskaitą, vykdyti rajono savivaldybės biudžeto asignavimų valdytojų finansavimą, užtikrinti biudžeto vykdymo ataskaitų ir finansinių ataskaitų rinkinių paruošimą ir savalaikį teikimą Lietuvos Respublikos finansų ministerijai bei kitoms valstybinėms institucijoms.
III. VEIKLOS SRITIS


3. Šias pareigas einantis valstybės tarnautojas vykdo bendrosios veiklos srities – finansų valdymo ir apskaitos- funkcijas.

IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS  TARNAUTOJUI 


4. Turėti aukštąjį universitetinį išsilavinimą socialinių mokslų studijų srityje ekonomikos ar verslo ir vadybos krypties.


5. Turėti 1 metų buhalterinės apskaitos darbo patirtį.


6. Išmanyti valstybės tarnybą ir viešąjį administravimą, biudžeto sandarą ir buhalterinę apskaitą reglamentuojančius Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, raštvedybos, dokumentų rengimo taisykles.


7. Mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu.


8. Mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


9. Užtikrindamas rajono savivaldybės biudžeto pajamų ir išlaidų buhalterinės apskaitos tvarkymą apskaitos registruose, atlieka šias funkcijas:

9.1. Gautas pajamas ir finansavimo sumas į rajono savivaldybės biudžeto ir Aplinkos apsaugos rėmimo fondo sąskaitas paskirsto pagal mokėtojus, finansavimo šaltinius ir pajamų rūšis (klasifikaciją);

9.2. Sudaro tiesiogiai į rajono savivaldybės biudžetą gautų pajamų apyskaitą (forma Nr.1-VP) ir kas mėnesį pateikia Kauno apskrities valstybinei mokesčių inspekcijai; 

9.3. Tvarko rajono savivaldybės biudžeto ir aplinkos apsaugos rėmimo fondo sąskaitų banke apskaitą;

9.4. Tvarko  asignavimų valdytojų pajamų už teikiamas paslaugas lėšų faktinių įmokų į savivaldybės biudžetą ir pervestų asignavimų analitinę apskaitą;


9.5. Tvarko gautinų mokesčių, nuomos mokesčio už valstybinės žemės ir kitų įmokų sumų ir jų permokų apskaitą;

9.6. Tvarko vietinių rinkliavų sąskaitos banke apskaitą.
10. Vadovaujantis nustatyta mokėjimų eilės tvarka patvirtina kuruojamų biudžetinių įstaigų pateiktas paraiškas biudžeto lėšoms gauti ir perveda lėšas patvirtintų ketvirčiais asignavimų ribose, užtikrindamas savalaikį asignavimų valdytojų finansavimą.

11. Užtikrindamas savivaldybės biudžeto vykdymo ataskaitų ir finansinių ataskaitų teisingumą ir pateikimą laiku Lietuvos Respublikos finansų ministerijai bei kitoms valstybinėms institucijoms atlieka šias funkcijas:

11.1. Ataskaitiniam laikotarpiui pasibaigus, tikrina ir suderina švietimo įstaigų pateiktas pažymas, biudžeto vykdymo ataskaitų bei  finansinių ataskaitų rinkinius;

11.2. Ruošia metinių rajono savivaldybės konsoliduotųjų finansinių ataskaitų rinkinį Lietuvos Respublikos finansų ministro nustatyta tvarka. Viešojo sektoriaus apskaitos ir ataskaitų konsolidavimo informacinėje sistemoje (toliau VSAKIS) atlieka šias funkcijas:

11.2.1 Teikia ir su kitais viešojo sektoriaus subjektais derina Jonavos rajono savivaldybės iždo tarpusavio informaciją;

11.2.2 Kontroliuoja, kad švietimo įstaigų atsakingi asmenys konsolidavimo procedūras atliktų teisingai ir pagal konsolidavimo kalendorių.


11.2.3 Konsultuoja švietimo įstaigų atsakingus asmenis dėl konsolidavimo procedūrų atlikimo.


11.3. Ruošia ketvirtinę ir metinę rajono savivaldybės biudžeto vykdymo ataskaitą (forma Nr.1-sav.), savivaldybės biudžeto išlaidų sąmatos įvykdymo ataskaitas (forma Nr. 2-sav.), aiškinamąjį raštą prie jų.


11.4. Ruošia savivaldybės mokėtinų ir gautinų sumų ataskaitą (forma Nr.4);

11.5. Teikia metodinę pagalbą biudžetinių įstaigų apskaitos tvarkytojams  buhalterinės apskaitos ir atskaitomybės klausimais.


12. Ruošia ir centralizuotai buhalterijai pateikia ketvirtinę ataskaitą (Jonavos rajono savivaldybės  administracijos administruojamų vietinių rinkliavų apskaitos aprašo priedas Nr. 3) apie vietinių rinkliavų  įplaukas.

13. Tvarko skyriaus archyvinę dokumentaciją, siekiant įgyvendinti Lietuvos Respublikos dokumentų ir archyvų įstatymo nuostatas.

14. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

15. Šias pareigas einantis valstybės tarnautojas tiesiogiai pavaldus skyriaus vedėjui.


Susipažinau:

________________

(Parašas)                                        
______________________________________

 (Vardas ir pavardė)

______________________
(Data)

